**ESBORRANY DE L’ACTA DE LA SESSIÓ ORDINÀRIA DE 27 DE MARÇ DE 2017 DE LA MESA NEGOCIADORA DE LA UNIVERSITAT DE VALÈNCIA.**

**Assistents**

|  |  |  |
| --- | --- | --- |
| **Per la Universitat** Mª Vicenta Mestre Escrivà, Vicerectora d’ordenació acadèmica, professorat i sostenibilitatJoan Oltra Vidal, GerentTeresa Bondía Alberola, cap del Servei RRHH (PDI), que actúa com a Secretària**Seccions sindicals**Carlos Vicente Celda Muñoz (FETE-UGT)Rosa Peris Sanchis (FETE-UGT)Maja Seric (FETE-UGT)Roberto Pérez Salom (FETE-UGT)Pedro Ruiz Castell (FETE-UGT)Mª José Monteagudo (FETE-UGT)Mireia Llobera (CCOO)Maribel Belda Ferrer (CCOO)Amat Sánchez Velasco (CCOO)Francesc Marí i Grafià (STEPV)José Javier Navarro Pérez (STEPV)Almudena A. Navas (CGT)Ramón Lozano Escrig (CGT)Lucía Gómez Sánchez (CGT)Joan Carles Bernad i García (UGT)

|  |
| --- |
|  |

  | A la ciutat de València, sent les 9,00 hores del dia 27 de març de 2017, reunits els assistents relacionats en el marge esquerre, a la **Sala de Reunions del nivell 1** del Rectorat, s’inicia la sessió de la Mesa Negociadora per a tractar els següents punts en l’**ordre del dia:**1. Lectura i aprovació, si escau, de l'Acta de la sessió anterior.
2. Criteris de reconeixement integral de la dedicació del professorat de la Universitat de Valencia. Procediment per a aplicar i desenvolupar el marc de reconeixement integral de la dedicació. Dedicació docent presencial màxima del PDI de la Universitat de València.
3. Torn obert de paraules.

  |

**Punt 1.- Lectura i aprovació, si escau, de l’Acta de la sessió de 24 de gener de 2017.**

S’aprova l’acta de la sessió de 19 de desembre de 2016 per unanimitat de les quatre seccions sindicals, CGT, CCOO, STEPV i UGT.

**Punt 2.- Criteris de reconeixement integral de la dedicació del professorat de la Universitat de Valencia. Procediment per a aplicar i desenvolupar el marc de reconeixement integral de la dedicació. Dedicació docent presencial màxima del PDI de la Universitat de València**.

La vicerectora de d’Ordenació Acadèmica, Professorat i Sostenibilitat, presenta aquest punt manifestant que els documents aportats tenen com a marc l’acord del Claustre 18/2015, de 23 de juliol i el Pla Estratègic de la UV per al període 2016-2019, que entre les línies d’actuació preveu “Desenvolupar el sistema de reconeixement de la dedicació integral del professorat” i “Reduir la dedicació docent presencial del professorat amb més de 240 hores anuals, dins del marc del reconeixement de la dedicació integral del professorat i en la mesura que ho permeten les disponibilitats pressupostàries”. Els documents foren informats favorablement per la Comissió de Professorat en sessió de 22 de març de 2017.

S’obri un torn d’intervencions, en el qual es proposen algunes modificacions i millores:

* En el document “Criteris de reconeixement integral de la dedicació del professorat de la UV”, pàgina 5, l’apartat 2 A), deixar la següent redacció: “Reconeixement d’hores en funció de les activitats que consten ***en el GREC*** ***o en altres activitats de recerca i de transferència docent i investigadora, amb la concreció que proposarà la comissió de seguiment***..”, passant l’apartat B) a la següent redacció ***“Reconeixement d’hores en funció dels punt obtinguts en la memòria d’investigació”***
* En l’acord de dedicació màxima: que conste el compromís d’arrivar a 250 hores en el curs 2018-2019 i a 240 hores en el curs 2019-2020
* S’hauría de preveure que el professorat que està atenent la cura de familiars mantinguera una dedicació màxima de 240 hores
* Unàniment la part sindical remarca que no deu d’haver una aplicació individualitzada ni del document inicial marc que avui es sotmet a votació ni del seu desenrotllament, fruit del treball de la comissió de seguiment i que passe a futura negociació.

La vicerectora manifesta que la dedicació docent del professorat que està en situació de cura de familiars i altres situacin de conciliació hauria de tractar-se en un document diferent a aquests textos marc i que podria abordar-se en la propera Mesa Negociadora. D’altra banda afirma que l’aprovació i desenrotllament del marc de reconeixement integral de la dedicació del professorat no persegueix la pressa de mesures individualitzades sinò els objectius que s’especifiquen en el propi text.

Es fa un recés abans de la votació. Finalitzat el mateix, la part sindical manifesta que recolçarà la redacció final dels documents en els termes acordats, valorant el compromís de la vicerectora d’abordar en la propera Mesa la dedicació del professorat que està asistint a familiars i altres situacions de conciliació.

Així doncs, es procedeix a la votació única dels tres documents proposats, que s’aproven per unanimitat de les cuatre seccions sindicals CGT, CCOO, STEPV i UGT.

S’adjunten com Annex a l’acta els documents aprovats.

**3.- Torn obert de paraula:**

Francesc Marí STEPV): Aporta una proposta per a que en la pròxima Mesa Negociadora s’aborde la reducció de jornada per edad del PAS, tal com ja ha fet la Universitat d’Alacant. La Vicerectora manifesta que traslladarà la proposta i la petició al Vicegerent de RRHH i Organització Administrativa.

Rosa Peris (UGT) manifesta la situació de professorat que es troba indefens davant a alumnes que es comporten malament a classe i creen situacions de conflicte, qüestionant o desafiant la seua autoritat. Considera que hi hauría d’haver un protocol per a abordar aquests casos i servir de guia al professorat. La vicerectora afirma que cal diferenciar els mals comportament dels casos d’estudiants i estudiantes amb malaltia mental, que són els que plantegen major dificultat per a prendre mesures efectives sense vulneració de drets. En tot cas, aquesta és una qüestió en estudi que no es fàcil de resoldre.

Carlos Celda (UGT) demana informació sobre la contractació de professorat associat de Ciències de la Salut que està realitzant la UV per atendre alumnes de les universitats privades. La Vicerectora informa que, efectivament, tenim dos convenis subscrits, respectivament, amb la Universitat Catòlica de València San Vicent Màrtir i la Universitat Cardenal Herrera (CEU) per a atendre les pràctiques clíniques curriculars obligatòries dels seus estudiants de Ciències de la Salut en les institucions sanitàries depenents de la Consellería de Sanitat Universal i Salut Pública. Afecta l’estudiantat que no pot realitzar les pràctiques en centres hospitalaris i sanitaris privats o de gestió concertada. Es tracta d’una col.laboració excepcional i transitòria de les universitats públiques valencianes que tenen titulacions de Ciències de la Salut –totes les quals han signat conveni- amb les Conselleries de Sanitat i d’Educació, Investigació, Cultura i Esport. Els convenis són d’aplicació a l’alumnat matriculat per primera vegada en les respectives titulacions de les universitats privades amb anterioritat al curs 2016-2017, que no tinga cabuda en el sistema sanitari privat i concertat. Les contractacions s’han gestionat pel Servei de Recursos Humans (PDI) d’acord amb els procediments de selecció reglamentats a la UV per a la selecció d’aquest tipus de professorat associat.

La vicerectora informa que en propera Mesa Negociadora espera poder abordar els criteris de promoció del professorat per al curs 17-18 i la negociació de l’Oferta Pública d’Ocupació del PDI de l’any 2017, si ja tenim un marc legal definit per la Llei de Pressupostos Generals de l’Estat 2017, pendent d’aprovació.

Sense més assumptes que tractar, i a les 11,00 hores, la Presidenta clou la sessió, del contingut de la qual s’entén aquesta acta.

La Secretària Vist-i-plau

La Presidenta de la Mesa Negociadora

Teresa Bondía Alberola

Mª Vicenta Mestre Escrivà